Sviatoslavas Michailiukas

Sviatoslavas Jurijovičius Michailiukas (, g. ), dar žinomas kaip Svi Michailiukas () – Ukrainos krepšininkas, žaidžiantis NBA lygoje besivaržančioje Šarlotės „Hornets“ komandoje. Profesionalo karjerą pradėjo žaisdamas „BC Mavpy“ komandoje Ukrainos krepšinio lygoje.

Biografija 
Gimė ir augo Čerkasų mieste, Ukrainoje. Motina biologijos mokytoja vidurinėje mokykloje, tėvas istorijos profesorius. Mokinosi Čerkasų gimnazijoje.

Karjera 
Nuo 2012 m. iki 2014 m. žaidė Čerkasų "Mavpy" jaunimo sistemoje. 2012 m. spalio 19 d. debiutavo pagrindinėje komandoje

NCAA 
Nuo 2014 m. iki 2018 m. Michailiukas žaidė NCAA už Kanzaso universiteto "Jayhawks" komandą. 2017-2018 m. sezone Michailiukas buvo vienas komandos lyderių ir pelnydavo po 14,6 taško, atkovodavo po 3,9 kamuolio, atlikdavo po 2,7 rezultatyvaus perdavimo, perimdavo po 1,2 kamuolio ir mesdavo tritaškius 44% taiklumu.

NBA

Los Andželo "Lakers" (2018-2019) 
2018 m. birželio 21 d. NBA Naujokų biržoje Michailiuką pašaukė Los Andželo "Lakers" 47 šaukimu. Liepos 10 d. Michailiukas pasirašė 3 metų trukmės 4 600 000 dolerių vertės naujoko sutartį su Los Andželo "Lakers".

Detroito "Pistons" (2019-2021) 
2019 m. vasario 6 d. Michailiukas buvo iškeistas į  Detroito "Pistons"  komandą mainais už Reggie Bullock ir 2 rato ateities šaukimus. 2020-2021 m. sezone Detroite žaidė kartu su Deividu Sirvydžiu.

Oklahoma Sičio "Thunder" (2021) 
2021 m. kovo 13 d. Michailiukas buvo iškeistas į Oklahoma sičio "Thunder" mainais už Harmidou Diallo ir 2027 metų 2 rato šaukimą.

Toronto "Raptors" (2021-2022) 
2021 m. rugpjūčio 31 d. Michailiukas pasirašė 2 metų trukmės 3 600 000 dolerių vertės sutartį su Toronto "Raptors" . 2022 m. rugpjūčio 29 d. buvo atleistas.

Niujorko "Knicks" (2022-2023) 
2022 m. rugsėjo 18 d. Michailiukas pasirašė 1 metų trukmės sutartį su  Niujorko "Knicks".

Šarlotės "Hornets" (2023- dabar) 
2023 m. vasario 9 d. Niujorko "Knicks" pasiekė susitarimą išmainyti Michailiuką, Ryaną Arcidiacono, Camą Reddishą, ir 2023 m. pirmojo rato šaukimą su Portlando "Trail Blazers" už Joshą Hartą. Mainai pavirto į trišalius mainus į kuriuos įsitraukė Šarlotės "Hornets" ir Filadelfijos "76ers". "Hornets" gavo Michailiuką, "76ers" - Jaleną McDanielsą, "Knicks - Joshą Hartą, o "Trail Blazers" - Ryaną Arcidiacono,  Camą Reddishą ir Matisse Thybulle.

2023 m. vasario 15 d. Michailiukas debiutavo Šarlotės "Hornets" komandoje. Rungtynėse prieš San Antonijo "Spurs"  pelnė 12 taškų ir atkovojo 2 kamuolius. "Hornets" komanda laimėjo rezultatu 120-110.

Ukrainos jaunimo ir vyrų rinktinė 
2013 m. Būdamas 15 metų žaidė Ukrainos U-16 rinktinėje, Europos jaunimo U-16 čempionate. Čempionate Michailiukas pelnydavo  25,2 taško, atkovodavo po 8,0 kamuolio ir atlikdavo 3,4 rezultatyvaus perdavimo ir buvo išrinktas į čempionato geriausių žaidėjų penketuką.

2014 m. Pateko į Ukrainos vyrų krepšinio rinktinę ir debiutavo 2014 Pasaulio vyrų krepšinio čempionate Ispanijoje.

2016 m. Michailiukas būdamas 19 metų, žaidė Ukrainos U-20 rinktinėje, Europos U-20 jaunimo čempionate Helsinkyje. Čempionate pelnydavo14,9 taško, atkovodavo po 5,6 kamuolio, atlikdavo  2,7 rezultatyvaus perdavimo, perimdavo po 2,1 kamuolio.

2017 m. žaidė Ukrainos U-20 rinktinėje Europos U-20 jaunimo čempionate Graikijoje. Čempionate Michailiukas buvo rezultatyviausias krepšininkas čempionate pelnydamas 20,4 taško.

Asmeninis Gyvenimas 
2022 m. vasario 25 d. Michailiukas Su bendrataučiu NBA krepšininku Aleksu Lenu "Twitteryje išplatino pranešimą susijusį apie Rusijos invazija į Ukrainą. 

„Milžiniška tragedija užgriuvo mūsų šalį. Absoliučiai smerkiame karą. Ukraina yra taiki, suvereni valstybė, kuri nori pati spręsti savo ateitį. Meldžiamės dėl savo šeimų, draugų ir artimųjų, kurie liko šalies viduje.Tikimės šio siaubingo karo greičiausios pabaigos. Brangieji ukrainiečiai, laikykitės! Mūsų stiprybė yra vienybė! Mes su jumis!“

Šaltiniai 

Ukrainos krepšininkai